દેશ સામે અનેક સમસ્યાઓ રહેતી જ હોય છે અને સંઘના સ્વયંસેવકનો સ્વભાવ સમસ્યાઓના સમાધાનનો હોય છે. માટે સમાજ સ્વયંસેવકોના કાર્યને પસંદ કરે છે. સમાજમાં ઘણી બધી સમસ્યાઓ રહે છે, જેનું સમાધાન સમાજ થકી જ થઈ શકે છે. તેના માટે યોગ્ય સમાજનું નિર્માણ જરી છે અને યોગ્ય સમાજના નિર્માણ માટે સમાજમાં યોગ્ય વાતાવરણ ઊભું કરવું પડે છે અને યોગ્ય વાતાવરણના નિર્માણ માટે યોગ્ય વ્યક્તિ ઊભા કરવા પડે છે. સમાજમાં ભલાઈનાં કાર્યો કરનારા વ્યક્તિઓની અછત નથી. તેઓને સમાજ પાસે પહોંચાડવાની જરૂર હોય છે. સમાજમાં કેટલીક સમસ્યાઓ એવી હોય છે, જેના માટે ધૈર્ય રાખી વ્યવહાર કરવો જરી છે. અંતિમ પરિણામ મળે ત્યાં સુધી સતત કામ કરવાની મનોવૃત્તિ હોવી જોઈએ અને રાષ્ટ્રીય સ્વયંસેવક સંઘ આ પ્રકારની આદત અને કાર્યપદ્ધતિનો માર્ગ છે. સંઘ આવી આદતોને સ્વભાવગત કરનારા સ્વયંસેવકોનું નિર્માણ કરે છે અને પાછલાં ૯૦ વર્ષોથી સંઘ આ કામ કરતો આવ્યો છે, જેના પરિણામ સ્વરૂપ ઘણા બધા સ્વયંસેવકો તૈયાર થયા છે. જે આજે રાષ્ટ્રકાર્યમાં લાગેલા છે અને જેઓનું કાર્ય આજે સમાજની સામે છે.